Californication (kappale)

Californication on Red Hot Chili Peppers -yhtyeen kappale, joka löytyy yhtyeen vuonna 1999 ilmestyneeltä samannimiseltä albumilta Californication. Kappale oli yhtyeen neljäs single albumilta ja sitä pidetään yleisesti yhtenä albumin parhaista kappaleista. Single menestyi hyvin listoilla ja myi kultaa Yhdysvalloissahttp://www.riaa.com/goldandplatinumdata.php?table=SEARCH_RESULTS. Singlelle tehtiin myös musiikkivideo.

Kappale löytyy myös yhtyeen Greatest Hits -kokoelmalevyltä, jossa se on noin kymmenen sekuntia alkuperäistä kappaletta pidempi.

Vuonna 2022 julkaistiin Miquel Camps Ortezan suunnittelema videopeli, joka pohjautuu kappaleen musiikkivideoon. Pelissä on seitsemän tasoa, joissa kaikissa on eri pelitekniikat.

Tausta
Yhtyeen laulaja Anthony Kiedis oli kirjoittanut kappaleen sanat matkallaan Thaimaahan, missä hän oli omien sanojensa mukaan puhdistautumismatkalla vuoden 1998 alussa. Hän pani merkille käydessään eksoottisissa paikoissa kuinka amerikkalainen kulttuuri oli näkyvässä osassa ympäri maailmaa.  

"Californication" oli yksi ensimmäisistä kappaleista joita Kiedis ja kitaristi John Frusciante alkoivat tehdä yhdessä samannimiselle albumille kitaristin palattua yhtyeeseen huhtikuussa 1998, mutta oikeata musiikkia ei syntynyt ja kappale jäi taka-alalle. 

Seuraavan vuoden puolella uuden äänitysten ollessa jo lopuillaan Kiedis vaati, että he keskittäisivät huomionsa laulajan kappaleeseen. Muiden jäsenten mielestä heillä oli jo tarpeeksi kappaleita. Kiedis oli kuitenkin vakuuttunut, että kappale oli hänen paras sanoituksensa aikoihin ja  yhtyeen oli tehtävä se. Sessioiden viime päivinä kitaristi John Frusciante tuli studioon juuri ostamansa uuden kitaran kanssa innoissaan, koska hän oli saanut sävellettyä kappaleeseen vihdoinkin musiikin.

Kappale
Kappale kertoo pääasiallisesti Hollywoodin pimeämmästä puolesta ja siitä, että maailmasta on tulossa pinnallinen ja "muovinen", aivan kuten Kalifornia on jo. Ensimmäisen säkeen ("Psychic spies from China try to steal your mind's elation") inspiraation Kiedis kertoo saaneensa ollessaan Uudessa-Seelannissa ja kuullessaan kadulla kulkevan naisen väittäneen, että vakoojat ovat Kiinassa. 

Kappaleessa on viittauksia myös pornografiaan ("hardcore soft porn") ja Hollywoodin ihmiskuvaan, jossa halutaan olla pakkomielteisesti nuoria ("pay your surgeon very well to break the spell of aging"), sekä myös popkulttuuriin, kuten Nirvanan laulajaan Kurt Cobainiin ja David Bowien albumiin Station to Station ("Cobain, can you hear the spheres singing songs off Station to Station"),  sekä Star Trekiin ("Space may be the final frontier but it's made in a Hollywood basement"). Säe ("Alderaan's not far away it's califronication) viittaa Star Warsiin ja planeetta Alderaaniin, jonka imperiumi tuhosi elokuvassa, mikä vihjaa myös maapallon tuhoutumiseen.

Musiikkivideo
Singlen musiikkivideo on pääasiassa 3D tietokonepeli, jonka hahmoja bändin jäsenet ovat. Jokainen aloittaa tarinansa eri puolilta Kaliforniaa. Frusciante Hollywoodilta, rumpali Chad Smith Sierra Nevadan vuorilta, lumilaudalla laskien, Kiedis veden alla Tyyneltämereltä, kaakkoisrannikolla ja basisti Flea punapuumetsästä Pohjois-Kaliforniasta. Lopulta jäsenet päätyvät Los Angelesiin, jossa olevan maanjäristyksen aiheuttamana he putoavat maan keskipisteeseen, jossa  he tapaavat toisensa ja video loppuu.

Musiikkivideo on rikkonut YouTubessa miljardin katselukerran rajan.

Listasijoitukset
ListaParas sijoitus listallaListaviikot Billboard Hot 100http://www.billboard.com/#/artist/red-hot-chili-peppers/chart-history/5507 69 19 Hot Mainstream Rock Trackshttp://www.allmusic.com/artist/red-hot-chili-peppers-p5241/charts-awards/billboard-singles 1 ? Alternative Songshttp://www.billboard.com/#/artist/red-hot-chili-peppers/chart-history/5507?f=377&g=Singles 1 26 Britannian singlelistahttps://web.archive.org/web/20121018105622/http://www.chartstats.com/songinfo.php?id=28420 16 5 Canadian Hot 100Singlen sijoitus Canadian Hot 100-listalla 59 8 Kanadan singlelista (RPM)Singlen sijoitus Kandan RPM-listalla 1 19 Irlannin singlelistahttp://www.irishcharts.ie/search/placement 24 5 ARIA Chartshttp://australian-charts.com/showitem.asp?interpret=Red+Hot+Chili+Peppers&titel=Californication&cat=s 44 2 Ruotsin singlelistahttp://swedishcharts.com/showitem.asp?interpret=Red+Hot+Chili+Peppers&titel=Californication&cat=s 37 8 Uuden-Seelannin singlelistahttp://charts.org.nz/showitem.asp?interpret=Red+Hot+Chili+Peppers&titel=Californication&cat=s  8 14 Belgian singlelistahttp://www.ultratop.be/en/search.asp?cat=s&lang=nl&search=red+hot+chili+peppers 6 ? Italian singlelistahttp://italiancharts.com/showitem.asp?interpret=Red+Hot+Chili+Peppers&titel=Californication&cat=s 19 1

Lähteet

Luokka:Red Hot Chili Peppersin kappaleet
Luokka:Vuoden 1999 kappaleet